**Návrh**

**Rámcová dohoda č. /2021**

uzatvorená podľa § 56 a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle ustanovenia § 269 ods.2 zákona č. 513/1991 Zb. Obchodného zákonníka v znení neskorších predpisov (ďalej len „rámcová dohoda“)

medzi:

**1./ Predávajúci:**

Sídlo:

Zastúpený**:**

IČO:

IČ pre DPH:

Bankové spojenie:

Zapísaný:

***(****ďalej len „****predávajúci****“****)***

**a**

**2./ Kupujúci: LESY Slovenskej republiky, štátny podnik**

**Odštepný závod lesnej techniky**

Sídlo**:** Mičinská cesta 33, 974 01 Banská Bystrica

Zastúpený: Ing. Peter Brezina, riaditeľ OZ lesnej techniky

IČO: 360 383 51

IČ pre DPH: SK 2020087982

Bankové spojenie: VÚB Banská Bystrica, č. ú.: SK3902000000000009409312

Zapísaný: v Obchodnom registri Okresného súdu v Banskej Bystrici dňa 29.10.1999, odd. Pš, vložka č. 155/S

***(****ďalej len „****kupujúci****“****)***

*(ďalej spolu aj ako „****zmluvné strany****“)*

**Preambula**

Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 269 ods. 2 a primerane na základe ustanovení § 409 a násl. zákona č. 513/1991 Zb. Obchodného zákonníka túto rámcovú dohodu a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. ........zo dňa ....... pod značkou ........

**I. Základné ustanovenia**

1. Predávajúci sa touto rámcovou dohodou zaväzuje dodávať tovar vymedzený v čl. II. tejto rámcovej dohody v lehote uvedenej v čl. III. tejto rámcovej dohody kupujúcemu a previesť na neho vlastnícke právo na dodaný tovar a kupujúci sa zaväzuje zaplatiť za odobratý tovar kúpnu cenu uvedenú **v prílohe č. 1** tejto rámcovej dohody za podmienok uvedených v čl. IV. tejto rámcovej dohody. Rámcová dohoda obsahuje aj úpravu práv a povinností zmluvných strán v súvislosti so zriadením konsignačných skladov.

**II. Predmet plnenia**

1. Predmetom rámcovej dohody je dodávka nových náhradných dielov na nákladné vozidlá kategórie N3G značky Tatra, spĺňajúce požiadavky slovenských a európskych noriem, vrátane zriadenia konsignačných skladov v priestoroch kupujúceho, dopravy tovaru do konsignačných skladov a ostatných služieb spojených s dodaním tovaru.

2. Každý konsignačný sklad bude pozostávať z najčastejšie používaných náhradných dielov, ktorých zoznam dodá kupujúci predávajúcemu do 10 pracovných dní po podpise tejto rámcovej dohody. Náhradné diely v konsignačnom sklade budú doplňované priebežne podľa objednávky. Inventúra bude vykonávaná v decembri príslušného kalendárneho roka, vrátane roka, v ktorom nadobudne účinnosť rámcová dohoda a v roku ukončenia rámcovej dohody bude inventúra vykonaná v priebehu mesiaca, v ktorom bude končiť.

3. Konsignačný sklad bude zriadený v týchto miestach plnenia v nasledovnom objeme:

- Regionálne stredisko Banská Bystrica, Mičinská 33/4406, Banská Bystrica, v objeme 20 000 Eur bez DPH,

- Regionálne stredisko Bánovce nad Bebravou, Partizánska 71, Bánovce nad Bebravou, v objeme 15 000 Eur bez DPH,

- Regionálne stredisko Vranov nad Topľou, Čemernianska 1050, Vranov nad Topľou, v objeme 15 000 Eur bez DPH.

**(konkrétne miesto plnenia/zriadenia konsignačného skladu sa upraví pre príslušnú časť pri podpise zmluvy s úspešným uchádzačom)**

4. Jednotlivé položky predmetu tejto rámcovej dohody uvedené v **Prílohe č. 1** budú počas doby jej platnosti upresnené, a to v rozsahu a v lehotách uvedených v samostatných objednávkach.

5. Predávajúci určuje nasledovných subdodávateľov, ktorých bude využívať pri plnení tejto zmluvy:

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia.

6. Predávajúci zaviazaný z tejto rámcovej dohody je povinný počas jej platnosti oznamovať kupujúcemu akúkoľvek zmenu údajov v rozsahu uvedenom v tomto článku o ktoromkoľvek subdodávateľovi uvedenom v ods. 5. tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.

7. Zmena subdodávateľa uvedeného v ods. 5 tohto článku rámcovej dohody za iného subdodávateľa je možná len na základe písomného schválenia zo strany kupujúceho. Predávajúci je povinný uviesť vo svojom návrhu na zmenu subdodávateľa všetky údaje v zmysle ods. 5 tohto článku rámcovej dohody. Subdodávateľ musí byť zároveň ku dňu schválenia zmeny zapísaný v registri partnerov verejného sektora, ak má povinnosť byť zapísaný v registri partnerov verejného sektora.

**III. Doba platnosti rámcovej dohody**

1. Rámcová dohoda sa uzatvára na dobu určitú a to na 48 mesiacov od účinnosti tejto rámcovej dohody, alebo do celkového vyčerpania finančného limitu - vysúťaženej ceny **..............**Eur bez DPH (slovom .................) na základe verejného obstarávania, a to podľa toho, ktorá skutočnosť nastane skôr.

2. Predávajúci je povinný v zmysle tejto dohody odovzdať tovar na miesto určené v jednotlivých objednávkach.

3. Konkretizácia náhradných dielov sa bude počas platnosti tejto dohody prispôsobovať potrebám kupujúceho, v rámci jednotlivých objednávok, na konkrétne nákladné vozidlo, podľa typového listu, v zmysle zoznamu identifikácie vozidiel, a to podľa VIN čísel. V prípade potreby náhradného dielu, ktorý nie je zahrnutý v prílohe č. 1 tejto rámcovej dohody, tento náhradný diel bude riešený obojstranne odsúhlaseným dodatkom k tejto rámcovej dohode.

4. Predávajúci sa zaväzuje dodávať predmet rámcovej dohody v množstve požadovanom kupujúcim, v kvalite vyplývajúcej z tejto rámcovej dohody a platných noriem, všetko na základe a podľa tejto rámcovej dohody a jednotlivých objednávok.

**IV. Miesto dodania a dodacie podmienky**

1. Miestami dodania predmetu zákazky sú jednotlivé strediská Odštepného závodu lesnej techniky (OZLT), v priestoroch ktorých budú zriadené konsignačné sklady. Predávajúci sa na základe tejto rámcovej dohody zaväzuje zriadiť konsignačné sklady v priestoroch kupujúceho do 30 dní odo dňa predloženia zoznamu najčastejšie používaných náhradných dielov kupujúcim. Na ustanovenia tohto článku rámcovej dohody sa bude primerane vzťahovať právna úprava upravujúca zmluvu o uložení veci v zmysle Obchodného zákonníka. Účelom zriadenia konsignačných skladov je dosiahnuť rýchly, efektívny a nepretržitý prístup kupujúceho k predmetu tejto Rámcovej dohody.

2. Konsignačné sklady sa budú nachádzať v objektoch kupujúceho:

- **Banská Bystrica:**

Adresa objektu : Mičinská cesta 33, 971 01 Banská Bystrica

Katastrálne územie a parcelné číslo : Banská Bystrica, p. č. KN-C 5346/24

Číslo listu vlastníctva : 6026

- **Bánovce nad Bebravou:**

Adresa objektu : Partizánska 71, 957 01 Bánovce nad Bebravou

Katastrálne územie a parcelné číslo : Bánovce nad Bebravou , p. č. 2458

Číslo listu vlastníctva : 400

- **Vranov nad Topľou:**

Adresa objektu : Čemernianska 1050, 093 03 Vranov nad Topľou

Katastastrálne územie a parcelné číslo : Čemerné, p. č. 1124/3

Číslo listu vlastníctva : 1161

**(konkrétne miesto plnenia/zriadenia konsignačného skladu sa upraví pre príslušnú časť pri podpise zmluvy s úspešným uchádzačom)**

3. Všetky náležitosti a náklady súvisiace so zriadením konsignačného skladu (najmä zabezpečenie regálov v skladových priestorov) znáša predávajúci bez akéhokoľvek nároku na ich úhradu voči kupujúcemu.

4. Zmluvné strany sa zároveň dohodli, že za dočasné umiestnenie predmetu tejto rámcovej dohody v priestoroch konsignačných skladov si kupujúci nenárokuje voči predávajúcemu osobitnú odplatu. ,

5. Náklady na skladovanie, správu skladu, zabezpečenie priestorov, odborné uskladnenie tovaru, platby za poistenie zodpovednosti za škodu vzniknutú na nehnuteľnostiach, v ktorých sú zriadené konsignačné sklady a iné náklady súvisiace s riadnou prevádzkou skladu znáša kupujúci.

6. Kupujúci je povinný pri podpise tejto rámcovej dohody písomne oznámiť určenie kontaktných osôb za všetky konsignačné sklady, t.j. osobu, ktorá bude určená na základe spoločného splnomocnenia zmluvných strán. Akékoľvek zmeny v určení údajov týkajúcich sa kontaktnej osoby nadobúdajú účinky voči predávajúcemu až po písomnom oznámení kupujúceho o vykonaní zmeny týkajúcej sa kontaktnej osoby.

7. Predávajúci je povinný dodať kupujúcemu tovar do konsignačného skladu do 2 pracovných dní od potvrdenia objednávky. V prípade tovaru, ktorý výrobca nevie dodať do 2 pracovných dní (ako napríklad : kabína vozidla, šasi vozidla a pod .), bude termín dodania vzájomne dohodnutý v zaslanej objednávke.

8. Objednávky bude kupujúci zadávať elektronicky kontaktnej osobe určenej predávajúcim alebo písomnou formou na adresu sídla predávajúceho. Predávajúci je povinný elektronicky potvrdiť objednávku bez zbytočného odkladu po jej doručení, avšak najneskôr **do 24 hodín** počítaných v pracovných dňoch od jej doručenia. Predávajúci nie je povinný potvrdiť objednávku len v prípade, ak by bol požadovaný tovar ktorý nie je uvedený v prílohe č. 1 pričom o tejto skutočnosti musí informovať kupujúceho do 24 hodín počítaných v pracovných dňoch. Predávajúci je povinný pri podpise tejto rámcovej dohody písomne oznámiť určenie kontaktnej osoby spolu s údajmi nevyhnutnými na realizáciu elektronickej komunikácie. Akékoľvek zmeny v určení údajov týkajúcich sa kontaktnej osoby nadobúdajú účinky voči kupujúcemu až po písomnom oznámení predávajúceho o vykonaní zmeny týkajúcej sa kontaktnej osoby.

9. Nebezpečenstvo škody na tovare dodaného do konsignačného skladu prechádza na kupujúceho okamihom jeho výdaja z konsignačného skladu na konečnú spotrebu. Za moment výdaja sa považuje fyzické prevzatie tovaru z konsignačného skladu s vyhotovením príslušného dokladu o výdaji.

10. Tovar bude uskladnený vo vyhovujúcich priestoroch zabezpečujúcich čo najlepšie uskladnenie bez nebezpečenstva jeho poškodenia, akejkoľvek inej formy znehodnotenia, resp. odcudzenia. Tieto skladové priestory bude kupujúci udržiavať v spôsobilom stave na vlastné náklady.

11. Kupujúci sa zaväzuje, že tovar dodaný do konsignačných skladov bude poistený pre prípad zničenia, resp. poškodenia tovaru požiarom, vodou, inou prírodnou udalosťou, ako aj proti odcudzeniu tovaru zo skladu.

12. Predávajúci je oprávnený vykonať po predchádzajúcom písomnom oznámení doručenom kupujúcemu kontrolu stavu tovaru a jeho uskladnenia.

13. Predávajúci je oprávnený kedykoľvek vykonať v konsignačnom sklade inventúru, najmenej však 1 krát za rok. Chýbajúci tovar zistený inventúrou bude kupujúcemu vyfakturovaný do 7 pracovných dní od prerokovania výsledkov inventúry.

14. Ako podklad pre fakturáciu bude slúžiť výdajka / sumár výdajok kupujúceho z konsignačného skladu. Výdajku z konsignačného skladu bude vystavovať oprávnená osoba určená na základe spoločného splnomocnenia zmluvných strán.

15. Za tovar odobraný z konsignačného skladu na základe výdajky je kupujúci povinný zaslať predávajúcemu najmenej 1 krát za týždeň sumár výdajok tovaru z konsignačného skladu, ktorý musí obsahovať: číslo výdajky, kód tovaru, názov tovaru, množstvo tovaru, mernú jednotku, meno kto výdajku vystavil.

16. Kupujúci môže vrátiť naskladnený tovar predávajúcemu po vzájomnej dohode s predávajúcim. Vrátený tovar odovzdá kupujúci predávajúcemu nepoškodený. Predávajúci má právo odmietnuť vrátenie tovaru, ak je tento pri doručení predávajúcemu poškodený alebo zničený. V takomto prípade škodu za poškodený tovar znáša kupujúci.

17. Kupujúci má právo objednaný a dodaný náhradný diel vrátiť predávajúcemu za účelom jeho zámeny za iný náhradný diel, v prípade nesprávnej identifikácie náhradného dielu v katalógu náhradných dielov. V takomto prípade hradí náklady spojené s vrátením náhradného dielu a doručením nového kupujúci.

18. V prípade viditeľných škôd spôsobených prepravou, je kupujúci povinný o tejto skutočnosti bezodkladne informovať predávajúceho a ďalej je povinný zabezpečiť dôkazy – fotodokumentáciu ako aj v prepravných dokumentoch toto poškodenie uviesť ak to tieto doklady umožňujú. Prepravné poistenie a nároky z neho bude zabezpečovať a poistné udalosti riešiť predávajúci. Skryté vady musí kupujúci reklamovať hneď po ich zistení, najneskôr však pred uplynutím záručnej lehoty. Kupujúci je povinný neodkladne informovať predávajúceho o všetkých nedostatkoch, ktoré sa vyskytli na skladovanom tovare.

19. Na prípady poškodenia tovaru v sklade kupujúceho nesprávnym uskladnením, resp. nesprávnou manipuláciou sa záruka nevzťahuje. Škody na takomto tovare znáša v plnom rozsahu kupujúci.

20. Zmluvné strany sa dohodli, že kupujúci nebude uskladňovať tovar do konsignačného skladu od iných osôb ako od predávajúceho.

21. Vlastnícke právo k tovaru uskladnenému v konsignačnom sklade prechádza na kupujúceho jeho odobraním zo skladu na základe vystavenej výdajky.

22. V prípade ukončenia tejto rámcovej dohody je predávajúci povinný prevziať späť všetok tovar nachádzajúci sa v konsignačných skladoch a súčasne tieto priestory vypratať do 14 dní od ukončenia tejto rámcovej dohody.

**V.**  **Práva a povinnosti zmluvných strán**

1. Predávajúci sa zaväzuje dodávať predmet rámcovej dohody vo vlastnom mene a na vlastnú zodpovednosť podľa platných predpisov.

2. Predávajúci je zodpovedný za to, že dodaný tovar zodpovedá kvalite v akej bol prezentovaný kupujúcemu vo verejnej súťaži, čo počas celej doby platnosti rámcovej dohody deklaruje platným prehlásením schváleného alebo neschváleného distribútora o dodaní originálnych náhradných dielov alebo dielov vyhovujúcej akosti.

3. Predávajúci na požiadanie kupujúceho poskytne všetky podklady súvisiace s predmetom rámcovej dohody, a to napríklad výsledky kvality a atesty na dodaný tovar.

4. Kupujúci si vyhradzuje právo neodobrať celý sortiment a množstvo tovaru uvedené v prílohe č. 1 tejto rámcovej dohody a skutočné množstvo bude urečené podľa potrieb kupujúceho..

**VI. Reklamácie a nároky z chýb**

1. Vady dodaného tovaru, ktoré je možné zistiť pri bežnej kontrole, musia byť kupujúcim reklamované do 15 dní od odobratia tovaru na základe výdajky.

2. Reklamáciu z titulu vád predávajúci vybaví najneskôr do 30 dní od jej doručenia spôsobom určeným kupujúcim z nižšie uvedených možností a ak kupujúci neurčí, vybaví reklamáciu jedným z nasledovných spôsobov**:**

a/ odstránením vád alebo dodaním nového tovaru,

b/ dobropisom, odsúhlaseným obidvomi zmluvnými stranami.

**VII. Ceny a platobné podmienky**

1. Jednotkové ceny uvedené v prílohe č.1 tejto rámcovej dohody sú maximálne.

2. Cena je stanovená ako platná pre kupujúcim stanovený rozsah predmetu rámcovej dohody na obdobie podľa čl. III. tejto rámcovej dohody. Predávajúci sa zaväzuje vo všetkých daňových dokladoch – faktúrach uvádzať číslo tejto rámcovej dohody, na základe ktorého bolo realizované plnenie s odvolaním sa na túto rámcovú dohodu.

3. Daň z pridanej hodnoty sa bude fakturovať v zmysle zákona č.222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.

4. Kupujúci sa zaväzuje zaplatiť fakturovanú cenu v lehote splatnosti 30 dní od doručenia faktúry. Za zaplatenie sa považuje pripísanie dohodnutej kúpnej ceny na účet predávajúceho. Faktúry sa budú vystavovať k 15. dňu a k poslednému dňu v kalendárnom mesiaci na základe výdajok tovaru z konsignačného skladu. Takto určené dni sú považované za deň dodania tovaru a tým uskutočnenia zdaniteľného plnenia pre účely zákona o dani z pridanej hodnoty.

5. Predávajúci je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu, pričom predávajúci zároveň súhlasí s poskytnutím skonta vo výške:

a) za úhradu od 5 do 30 dní pred uplynutím lehoty splatnosti - skonto vo výške 1% z fakturovanej ceny bez DPH.

Predávajúci zároveň súhlasí, že zo strany LESOV Slovenskej republiky, štátny podnik bude už úhrada ponížená o alikvotnú výšku skonta, t.j. bude vykonaný zápočet. Predávajúci sa zároveň zaväzuje bezodkladne vystaviť a poslať LESOM Slovenskej republiky, štátny podnik doklad o vyčíslení skonta - finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty , § 25, ods. (6), t.j. predávajúci vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**VIII. Zmluvné sankcie**

1. V prípade, že kupujúci nesplní svoj záväzok v zmysle bodu 4. čl. VII., predávajúci je oprávnený uplatniť si voči kupujúcemu úrok z omeškania vo výške určenej na základe príslušných ustanovení zákona z nezaplatenej sumy za každý deň omeškania úhrady.

1. V prípade, ak predávajúci nedodá objednaný predmet zmluvy na základe objednávky riadne a včas, kupujúci je oprávnený uplatniť si voči predávajúcemu zmluvnú pokutu vo výške 20 % z ceny nedodaného predmetu zo zadanej objednávky.

3. V prípade, ak kupujúci odstúpi od tejto rámcovej dohody z dôvodu jej porušenia na strane predávajúceho, môže si uplatniť zmluvnú pokutu vo výške 5 % z nevyčerpaného finančného limitu - vysúťaženej ceny predmetu zákazky.

4. Kupujúci je povinný prizvať predávajúceho na posúdenie oprávnenosti reklamácie. Ak predávajúci mešká s vybavením reklamácie viac ako 3 dni, kupujúci je oprávnený účtovať zmluvnú pokutu vo výške 0,1 % z hodnoty reklamovaného predmetu za každý deň omeškania s vybavením reklamácie.

5. Popri zmluvnej pokute má kupujúci právo požadovať aj náhradu škody vo výške prevyšujúcej zmluvnú pokutu. Zmluvnú pokutu v zmysle tohto článku je možné kumulovať.

**IX. Riešenie sporov**

Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou. V prípade, že k dohode nedôjde bude spor riešený pred príslušným súdom SR.

**X. Ukončenie rámcovej dohody a úhrada súvisiacich nákladov**

1. Ukončenie zmluvných vzťahov založených touto rámcovou dohodou s predávajúcim môže nastať:

a) vzájomnou dohodou kupujúceho a predávajúceho,

b) odstúpením od tejto rámcovej dohody,

c) písomnou výpoveďou zo strany kupujúceho bez udania dôvodu, pričom výpovedná lehota je 1 mesiac a začína plynúť prvým dňom kalendárneho mesiaca nasledujúceho po doručení výpovede.

2. Od tejto rámcovej dohody možno písomne odstúpiť v prípadoch uvedených v tejto rámcovej dohode a tiež na základe príslušných ustanovení Obchodného zákonníka alebo iného osobitného právneho predpisu.

3. Za podstatné porušenie tejto rámcovej dohody na základe ktorého môže kupujúci okamžite odstúpiť od tejto rámcovej dohody sa považuje najmä ak :

- predávajúci bude v omeškaní s plnením predmetu rámcovej dohody na základe jednotlivej objednávky o viac ako 7 pracovných dní,

- predávajúci dodal na základe tejto rámcovej dohody tovar inej akosti ako bol kupujúcemu prezentovaný vo verejnej súťaži,

- predávajúci pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,

- nezriadenie konsignačných skladov v zmysle článku IV ods. 1 rámcovej dohody,

- predávajúci stratil podnikateľské oprávnenie vzťahujúce sa k predmetu zákazky

* -predávajúci splní podmienky pre zrušenie registrácie podľa § 81 ods. 4 písm. b) druhého bodu zákona 222/2004 Z.z.,

- predávajúci preukázateľne vlastným zavinením opakovane dodal náhradné diely nižšej kvality, ktoré spôsobujú následnú opravu a výmenu rovnakej súčiastky v lehote do 6 mesiacov od dodania, pričom kupujúci doručí sporné náhradné diely predávajúcemu, vrátane vyčíslenia nákladov spojených s opätovnou opravou. Opakovaným dodaním sa rozumie dodanie náhradného dielu nižšej kvality 3-krát za sebou v rámci všetkých regiónov, riešených v reklamačnom konaní (elektronická reklamácia).

4. Objednávateľ je oprávnený od tejto zmluvy odstúpiť aj v prípade, ak zhotoviteľ porušil povinnosť z iného záväzkového vzťahu, ktorý má uzatvorený s objednávateľom a ani na základe (dodatočnej) výzvy si túto povinnosť nesplnil alebo ak zhotoviteľ od tohto iného záväzkového vzťahu odstúpil.

5. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.

6. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

7. Doručovanie prostredníctvom pošty: v prípade neprevzatia zásielky adresátom sa zásielka považuje za doručenú dňom, v ktorý sa ako neprevzatá vrátila odosielateľovi.

8. Pri odstúpení od tejto rámcovej dohody, resp. pri ukončení platnosti tejto rámcovej dohody nebudú zmluvné strany povinné vrátiť plnenia poskytnuté im pred odstúpením od rámcovej dohody druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto rámcovej dohody druhej zmluvnej strane.

9. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok kupujúceho na bezplatné odstránenie zistených vád.

10. V zmysle taktiež zákona č. 343/2015 Z. z. o verejnom obstarávaní v znení neskorších predpisov je kupujúci oprávnený odstúpiť od tejto rámcovej dohody:

a) ak v čase jej uzavretia existoval dôvod na vylúčenie predávajúceho pre nesplnenie podmienky účasti podľa § 32 ods. 1 písm. a) Zákona č. 343/2015 Z. z. o verejnom obstarávaní v znení neskorších predpisov.

b) ak táto nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie, ktorou došlo k podstatnej zmene pôvodnej rámcovej dohody a ktorá si vyžadovala nové verejné obstarávanie.

c) uzavretej s predávajúcim - uchádzačom, ktorý nemal v čase uzavretia tejto rámcovej dohody zápis v registri partnerov verejného sektora alebo ak bolo právoplatne rozhodnuté o vyčiarknutí tohto uchádzača z registra partnerov verejného sektora alebo ak mu bol právoplatne uložený zákaz účasti podľa § 182 ods. 3 písm. b) Zákona č. 343/2015 Z. z. o verejnom obstarávaní v znení neskorších predpisov.

**XI. Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu zmluvu podpisujú.

2. Práva z tejto rámcovej dohody môže predávajúci postúpiť len s predchádzajúcim písomným súhlasom kupujúceho.

3. Rámcová dohoda je vyhotovená v jazyku slovenskom.

4. Neoddeliteľnou súčasťou tejto rámcovej dohody je príloha č.1 *Zoznam náhradných dielov, vrátane ich jednotkovej ceny* po jednotlivých položkách.

5. Rámcová dohoda je vyhotovená v 5 exemplároch, pričom 3 exempláre obdrží kupujúci a 2 exempláre predávajúci.

6. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Čiastočné výdajky zadávané v zmysle tejto dohody sa riadia primerane ustanoveniami podľa Obchodného zákonníka, a to najmä ustanoveniami upravujúcimi kúpnu zmluvu. Ostatné práva a povinnosti neupravené touto dohodou a Obchodným zákonníkom sa spravujú ustanoveniami Občianskeho zákonníka.

7. Nič v tejto rámcovej dohode sa nebude vykladať tak, že kupujúci musí odobrať na základe tejto rámcovej dohody od predávajúceho nejaké konkrétne určené množstvo predmetu rámcovej dohody. Zmluvné strany pre túto rámcovú dohodu vylučujú použitie § 421 Obchodného zákonníka a skutočné množstvo, ktoré bude dodané ( na základe výdajok) za obdobie platnosti tejto rámcovej dohody bude určené výhradne kupujúcim na základe jeho skutočných hospodárskych potrieb.

8. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.

9. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.

10. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v Centrálnom registri zmlúv vedenom na Úrade vlády SR.

11. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a Občianskeho zákonníka. V prípade, že predávajúci tvorí skupinu, všetci predávajúci tvoriaci skupinu sú ako účastníci tejto rámcovej dohody zaviazaní LESOM Slovenskej republiky, štátny podnik spoločne a nerozdielne.

**V............................ dňa:**  **V............................ dňa:**

predávajúci kupujúci

Príloha č.1 Zoznam náhradných dielov a ceny náhradných dielov